ÚRAD VLÁDY SLOVENSKEJ REPUBLIKY
       sekcia vládnej legislatívy	       

    Na rokovanie vlády SR
								    dňa 28. februára 2006
    k materiálu č. 3403/2006
									    k bodu č. 21

STANOVISKO

k návrhu nariadenia vlády Slovenskej republiky o technických požiadavkách na vonkajšie výčnelky motorových vozidiel

I.

Predkladaný návrh nariadenia vlády Slovenskej republiky o technických požiadavkách na vonkajšie výčnelky motorových vozidiel je návrhom právneho predpisu, ktorého prijatie je nevyhnutné pre splnenie záväzkov Slovenskej republiky vyplývajúcich z prístupových zmlúv. Do nášho právneho poriadku sa ním preberá smernica Rady 74/483/EHS  o aproximácii po vonkajších výčnelkoch motorových vozidiel.
Predkladateľom návrhu zákona je minister dopravy, pôšt a telekomunikácií SR Pavol Prokopovič. 
Predkladaný návrh nariadenia vlády nebude mať v zmysle predkladacej správy dopad na štátny rozpočet, rozpočty obcí a rozpočty vyšších územných celkov a takisto nebude mať ani iný finančný, ekonomický a environmentálny vplyv, ani vplyv na zamestnanosť a podnikateľské prostredie. 
II.

Návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 7. februára 2006. Legislatívna rada vlády po prerokovaní návrhu nariadenia vlády odporučila vláde návrh nariadenia vlády po zapracovaní pripomienok v novom znení schváliť. 
III.

Sekcia vládnej legislatívy Úradu vlády Slovenskej republiky konštatuje, že všetky pripomienky Legislatívnej rady vlády SR (12 pripomienok) predkladateľ zapracoval. 
Sekcia vládnej legislatívy Úradu vlády Slovenskej republiky odporúča vláde Slovenskej republiky predložený návrh nariadenia vlády schváliť. 

V Bratislave dňa  21. februára 2006.
Vypracoval: 	Andrej Pitoňák

								Štefan Grman
								generálny riaditeľ
							       sekcie vládnej legislatívy